《双寿诗为碧月老人八十有一赋》
明代·张萱

午夜瑶光入绛庭，天南高挂老人星。非熊不入磻溪梦，老蠹曾餐伏氏经。

绕膝孙曾披莱綵，齐眉夫妇集墉城。悬弧正喜天中节，为报椿萱万六龄。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。